CONVOCATÒRIA D'AJUDES PER A ACTIVITATS ACADÈMIQUES I CULTURALS - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/6221)
  + [Valencià](/va/acuerdo/6221)






Selector de idioma

Leer

* [Español](/es/acuerdo/6221)
* [Valencià](/va/acuerdo/6221)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES PER A ACTIVITATS ACADÈMIQUES I CULTURALS[Butlletí Oficial Universitat d'Alacant](/ca/Publicacion)
=======================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES PER A ACTIVITATS ACADÈMIQUES I CULTURALS

Data d'aprovació
:   16/02/2021

Data de publicació
:   16/02/2021

Òrgan competent
:   Facultat de Filosofia i Lletres

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=6221.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/6221)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/6221)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES PER A ACTIVITATS ACADÈMIQUES I CULTURALS&url=https://www.boua.ua.es/va/acuerdo/6221)

**Títol:** CONVOCATÒRIA D'AJUDES PER A ACTIVITATS ACADÈMIQUES I CULTURALS

**Secció:** CONVOCATÒRIES I CONCURSOS

**Òrgan:** Facultat de Filosofia i Lletres

**Data d'aprovació:** dimarts, 16 de febrer de 2021

CONVOCATÒRIA D'AJUDES PER A ACTIVITATS ACADÈMIQUES I CULTURALS

1. OBJECTIU

La Facultat de Filosofia i Lletres convoca ajudes per a finançar parcialment congressos, seminaris i/o activitats científiques i acadèmiques organitzades pel professorat adscrit als departaments de la Facultat.

2. PRESENTACIÓ DE SOL·LICITUDS

La sol·licitud es dirigirà al Deganat de la Facultat de Filosofia i Lletres a través del Registre General , Registres auxiliars de la UA o en la seu electrònica de la universitat d'Alacant mitjançant «instància genèrica» <https://seuelectronica.ua.es/va/registre-electronic.html>

Serà requisit indispensable acompanyar la sol·licitud amb un escrit de la direcció del departament avalant la proposta, i assumint part del finançament de l'activitat, com també còpia de qualsevol altre tipus de font de finançament concedit.

3. DOCUMENTACIÓ

- [Imprès de sol·licitud](https://lletres.ua.es/es/documentos/agenda-cultural/solicitud-actividades-culturales-ffl.docx),

amb aval de la direcció del Departament i de la direcció del Grup d'Investigació, en el seu cas (direcció adscrita a un departament de la Facultat de Filosofia i Lletres).

- Justificació de l'activitat; pressupost i lliurament dels justificants pertinents.

- Justificació del compromís pressupostari, si escau, de les ajudes sol·licitades i/o concedides pel departament, el grup d'investigació o altres unitats o institucions de la pròpia UA o fora d'aquesta.

- Programa detallat de l'activitat.

- Llistat de persones (alumnat i professorat) que participen en l'activitat.

Termini de presentació

La sol·licitud ha de presentar-se tenint en compte que només es farà una convocatòria anual, el termini de la qual s'obrirà des del dia següent de la data de publicació en el BOUA d’aquesta convocatòria fins al 30 de setembre de 2021.

De conformitat amb el que disposa la legislació vigent en matèria de protecció de dades, us comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds anuals de participació en la convocatòria d'ajudes per a activitats acadèmiques i culturals de la Facultat de Filosofia i Lletres.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la vostra sol·licitud de participació en aquesta.

En el marc dels tractaments esmentats, les vostres dades no podran ser cedides, excepte per obligació legal.

Us informem que podeu exercir els vostres drets en relació amb el tractament de les vostres dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica (<https://seuelectronica.ua.es/va/index.html>).

La informació addicional i detallada sobre Protecció de dades, els vostres drets i la Política de Privacitat de la Universitat d'Alacant, podeu consultar-la en el següent enllaç: <https://seuelectronica.ua.es/va/privadesa.html>

4. ADJUDICACIÓ DE LES AJUDES

4.1. Període de resolució

La Comissió d'avaluació es reunirà dos vegades a l'any en les següents dates i, si escau, en una tercera reunió extraordinària, en cas de no haver cobert la partida pressupostària:

Del 12 al 22 de març de 2021, per a propostes presentades fins a l’11 de març 2021.

Del 4 al 14 de maig de 2021, per a propostes presentades fins al 3 de maig de 2021.

De l'1 al 15 d'octubre de 2021, per a propostes presentades fins al 30 de setembre de 2021.

4.2. Comissió avaluadora

La proposta d'adjudicació es decidirà per una comissió composta pel degà o la persona en qui delegue, el secretari de la Facultat, la vicedegana Acadèmica de Cultura, la vicedegana d'Estudiants, la responsable de l'Administració del Centre i la directora o director dels departaments de la Facultat.

4.3. Notificació de l'adjudicació

L'adjudicació provisional es publicarà en la pàgina web de la Facultat de Filosofia i Lletres. Es comunicarà als sol·licitants la publicació de l'adjudicació i s'establirà un termini de reclamació de cinc dies hàbils. L'adjudicació provisional passarà a ser definitiva en cas de no haver-hi reclamacions. Si n'hi haguera, la resolució definitiva es publicarà, una vegada transcorregut el termini de reclamació, en la pàgina web de la Facultat de Filosofia i Lletres.

Tota la documentació justificativa (juntament amb l'informe sobre l'activitat realitzada) ha d'enviar-se al Deganat de la Facultat de Filosofia i Lletres, una vegada publicada la resolució i després de dur a terme l'activitat.

Atès el principi de transparència recollit en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques les publicacions detallades en aquesta convocatòria es faran en la pàgina web <https://lletres.ua.es/>,

que produirà els mateixos efectes que la notificació a les persones interessades.

5. DOTACIÓ, MARC LEGAL I PRESSUPOSTARI

La dotació màxima per a aquesta convocatòria és de 20.000 €, i es troba consignada en l'aplicació 02.67.8Y.93.21 del Capítol 2 de crèdits del pressupost de la Facultat de Filosofia i Lletres. L'execució d'aquesta dotació està supeditada a la disponibilitat de liquiditat de la UA.

La concessió de les ajudes estarà limitada a la disponibilitat pressupostària anual i a una quantitat de 2.000 € per departament de la Facultat i any natural.

Dins del crèdit destinat a aquesta finalitat, la Facultat de Filosofia i Lletres podrà concedir un màxim de 600 € per a les activitats objecte d'aquesta convocatòria. Si es cobrira la dotació màxima prevista per a aquesta convocatòria en la primera reunió de la comissió avaluadora no hi hauria un segon període de resolució.

Els criteris per a l'adjudicació de la quantia de l'ajuda seran els següents:

- Simposi, Congrés, seminari o activitat similar d'àmbit internacional o nacional avalada per una societat d'estudis o associacions de reconegut prestigi, el sol·licitant del qual siga un membre adscrit a algun dels departaments de la Facultat, i la duració de la qual siga, com a mínim, de 15 hores: la Facultat es farà càrrec de la realització de cartells, fullets i difusió de l'activitat.

- Simposi, Congrés, seminari o activitat similar d'àmbit internacional o nacional, el sol·licitant del qual siga un membre adscrit a algun dels departaments de la Facultat i on la durada de l'activitat siga, com a mínim, de 10 hores: 600 €

- Simposi, Congrés, seminari o activitat similar d'àmbit internacional o nacional, el sol·licitant del qual siga un membre adscrit a algun dels departaments de la Facultat i on la durada de l'activitat siga inferior a 10 hores: 400 €.

El pagament d'aquestes ajudes es farà mitjançant traspàs intern de crèdit al departament corresponent.

La dotació assignada a cada ajuda s'ajustarà, en els seus principis general s, al que es disposa en la Llei 38/2003, de 17 de novembre, General de Subvencions, a les regulacions, requisits i termes establerts per les normes de funcionament intern de la UA i al que estableix aquesta convocatòria.

6. OBLIGACIONS DELS BENEFICIARIS

Les persones beneficiàries hauran d'incloure el logo de la Facultat de Filosofia i Lletres en la publicitat derivada d'aquestes activitats, disponible en la web:

<https://lletres.ua.es/va/imagenes/-gestadm/logo-ffl.gif>

A més, hauran d'enviar la informació completa sobre l'activitat al formulari de la pàgina web

<https://cvnet.cpd.ua.es/uaCuestionarios/preguntas.aspx?idcuestionario=5683&idioma=va>

amb una antelació mínima d'una setmana de la celebració de l'activitat.

L'incompliment d'aquestes condicions implicarà la pèrdua de l'ajuda.

Contra aquesta convocatòria i els actes administratius que se'n deriven es podrà interposar el recurs d'alçada previst en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, en el termini d'un mes comptador des de l'endemà de les seues publicacions o notificacions. El recurs es podrà interposar davant l'òrgan que va dictar l'acte que s'impugna o davant de la rectora com a òrgan competent per a resoldre'l.

Alacant, 16 de febrer de 2021

Juan Fco. Mesa Sanz

Degà de la Facultat de Filosofia i Lletres





[Carretera Sant Vicent del Raspeig s/n  
03920 Sant Vicent del Raspeig - Alacant  
 Tel. 13 874 3502 - Fax 29 983 4731](https://www.google.es/maps/@86.561919,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12215&trk=tyah&trkInfo=tarId%9M4032179121177%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)